சத்தீஸ்கரின் தண்டிவாடா மாவட்டத்தில் கடந்த 2014ஆம் ஆண்டு நடந்த நக்சல் தாக்குதலில் ராஜேந்திர குமார் என்ற பாதுகாப்பு படை வீரர் வீர மரணமடைந்தார். இதையடுத்து ராஜேந்திர குமாரின் தியாகத்தை போற்றும் வகையில் அவரது சகோதரி சாந்தி உட்கே வீட்டு வளாகத்தில் சிலை ஒன்றை வைத்துள்ளார். இந்நிலையில் சகோதரத்துவத்தை போற்றும் ரக்ஷா பந்தன் கொண்டாட்டத்தை முன்னிட்டு ராஜேந்திரனின் சிலைக்கு சகோதரி சாந்தி உட்கே ஆரத்தி எடுத்து, ராக்கி கட்டினார். தம்பி மறைந்தாலும் அவரது நினைவாக ஒவ்வொரு ஆண்டும் ரக்ஷா பந்தனை கொண்டாடுவது மகிழ்ச்சியளிப்பதாக சாந்தி உட்கே நெகிழ்ச்சியுடன் தெரிவித்துள்ளார்.